kalixlouiis/myanmar-wikipedia-corpus huggingface dataset:
မှုခင်းဇာတ်လမ်းတွဲဖြစ်သော Hello Monster (၂၀၁၅)၌ သူ၏ တမူထူးခြားစွာ ကွဲထွက်နေသော ဇာတ်ရုပ်ကြောင့် ပရိသတ်များထံမှ လှိုက်လှဲသော အမြင်များနှင့် ဝေဖန်မှုများစွာ ရရှိခဲ့ပြီးလျှင်၊ နှစ်ကုန် ကေဘီအက်စ်ရုပ်သံဆုပေးပွဲ၌ လူကြိုက်များဆုနှင့် အကောင်းဆုံးဇာတ်ပို့ဆုကို ရရှိခဲ့လေသည်။
ထိုနှစ်၌ပင် ကိန်းရုပ်ရှင်ပွဲတော်၌ ပြသသော လော့ကာကောက်ရမိန်းကလေး၌ ပါဝင်ခဲ့သည်။
ဇာတ်ရုပ်ပီပြင်မှုကြောင့် ပေဆန်အနုပညာဆုပေးပွဲ၌ အကောင်းဆုံးရုပ်ရှင်မျက်နှာသစ်ဆုအတွက် လျာထားခံရလေသည်။
ထို့နောက် အခပေးတီဗီ tvN ၏ လူသိများသော Reply စီးရီး၏ တတိယအကျော့၌ ခေါင်းဆောင်အဖြစ် ရိုက်ကူးခဲ့သည်။
၁၉၈၀ ပြည့်နှစ် ဆိုးလ်ကို အခြေတည်ထားပြီး၊ ဂိုကစားသမား ချွိုင်တက်အဖြစ် ပါခဲ့သည်။
၎င်းစီးရီးကို ပရိသတ်က အဆင့် ၁၈.၈ ပေးကြရာ ကိုရီးယားအခပေးတီဗီသမိုင်း၌ အမြင့်ဆုံးဖြစ်ခဲ့သည်။
ထို့ကြောင့် ပတ်သည် ကိုရီးယား၌သာ ကျော်ကြားသည်သာမက ထိပ်တန်းတရုတ်ဂီတဆုပေးပွဲက သူ့ကို အကောင်းဆုံး နိုင်ငံတကာအနုပညာဆုနှင့် ကိုရီးယားလှိုင်းကြယ်ပွင့်အဖြစ် သတ်မှတ်ခဲ့သည်။
အမေရိကန်အခြေစိုက် DramaFever ဆုပေးပွဲ၌ အကောင်းဆုံး အလားအလာရှိ ကြယ်ပွင့်ဆုကို ပေးပြီး၊ tvN10 က အာရှကြယ်ပွင့်ဆုကို ပေးလေသည်။
ရီပလိုင်းတွင် အနုပညာထူးချွန်မှုကြောင့် အေပန် ကြယ်ပွင့်ဆုပေးပွဲ၌ အကောင်းဆုံး မျက်နှာသစ်ဆုရပြီး၊ ပေဆန်အနုပညာဆုပေးပွဲ၌ အိုင်ချိယီ ကမ္ဘာ့ကြယ်ပွင့်ဆုအတွက်မူ လျာထားခံရလေသည်။
2016–present: Mainstream success thumb|At the press conference of Love in the Moonlight, August 2016 ၂၀၁၆ အစ၌ tvN ၏ ခရီးသွားအစီအစဉ် Youth Over Flowers: Africa ၌ ပါဝင်ခဲ့သည်။
တူးဒေးအင်န်ဝမ်းနိုက်အစီအစဉ်၌ ဧည့်သည်အဖြစ် ပါရာ၊ ပရိသတ်မျှဝေမှု ၁၉.၉ ရာခိုင်နှုန်းဖြင့် ရှိုးပွဲ၏ နှစ်နှစ်အတွင်း အမြင့်ဆုံးသတ်မှတ်ချက် ဖြစ်ခဲ့သည်။
မြူးဇစ်ဘဏ်၏ တင်ဆက်သူအဖြစ် တနှစ်ကျော်ကြာခဲ့ပြီးနောက် ဇွန် ၂၀၁၆ ၌ ထွက်လိုက်သည်။
၂၀၁၆ ဩဂုတ်၌ လူငယ်ကြိုက် sageuk Love in the Moonlight ၌ ကင်ယူဂျောင်နှင့်အပြိုင်သရုပ်ဆောင်သည်။
ပြည်တွင်းပြည်ပ၌ လရောင်အောက်ကအချစ်(တိမ်ခြယ်လရောင်ဟုလည်း သိ)ဇာတ်လမ်းတွဲသည် ပရိသတ် ကြည့်ရှုနှုန်း ၂၃.၃ ရခဲ့သည်။
၎င်းလူကြိုက်များမှုကို လရောင်ရောဂါလက္ခဏာဟု ခေါ်ကြပြီး၊ ပတ်၏ စွယ်စုံရအနုပညာကို မှတ်ကျောက်တင်နိုင်ခဲ့ခြင်း ဖြစ်သည်။
လရောင်၏ နောက်ခံသီချင်း ငါ့လူကို သူ၏ ပထမဆုံးသီဆိုထားသော သီချင်းအဖြစ် ဖြန့်ချိလိုက်ရာ၊ Melon, Mnet, Bugs, olleh, Soribada, Genie, Naver နှင့် Monkey3 တို့၏ ဇယား၌ ထိပ်စွဲလေပြီး၊ Gaon Music Chart ဇယား၌ အဆင့် ၃ ရလေသည်။
ထို့နောက် ၂၀၁၇ ထိ အရှေ့နှင့် အရှေ့တောင်အာရှဒေသများရှိ မြို့ရှစ်မြို့သို့ သွားရောက်၍ သူ၏ ပရိသတ်များနှင့် ပထမဆုံးတွေ့ဆုံသမှု ပြုလေသည်။
ဖန်တွေ့ဆုံပွဲ ၂၀၁၆ ဇန်နဝါရီ၌ ဟယ်လိုမွန်းစတားဇာတ်လမ်းတွဲတွင် အတူသရုပ်ဆောင်သော မင်းသမီး ဂျန်နာရာနှင့် သတင်းထွက်ရာ၊ ဂျန်နာရာဘက်မှ ကောလာဟလဖြစ်ကြောင်း ဖြေရှင်းခဲ့ရသည်။
ဇန်နဝါရီ၌ ဆိုးလ်မြို့၌ ပထမဆုံးပရိသတ်တွေ့ဆုံပွဲလုပ်ရာ စာရင်းပေးသွင်းတက်ရောက်သူ များပြားခြင်းကြောင့် မူလသတ်မှတ်ထားသော လူ ၇၀၀ အစား လူ ၃၀၀၀ ဆန့် စတိတ်စင်သို့ အလျင်အမြန် ပြောင်းရွှေ့ခဲ့ရလေသည်။
မီဒီယာအမြင် မျိုးဆက်သစ် Hallyu ကြယ်ပွင့်အဖြစ် သတ်မှတ်ခံရသော ပတ်သည် ကိုယ်ရည်ကိုယ်သွေးမှာလည်း ထူးချွန်လေသည်။
လုပ်ဖော်ကိုင်ဖက်များက သူ့ကို ကြင်နာတတ်၍ ယဉ်ကျေးပျူငှာသည်ဟု ဖော်ပြပြီး ကြော်ငြာရှင်များကမူ ကလေးဆန်၍ ယောက်ျားပီသသည်၊ တည်ငြိမ်၍ အဆင့်အတန်းမြင့်သည့်ပုံရိပ်ဖြစ်သည်၊ ဉာဏ်ကောင်း၍ အကောင်းမြင်တတ်သည်စသဖြင့် ချီးမွမ်းကြသည်။
သူ့၏ တဟုန်ထိုးပေါက်ထွက်လာသော လွှမ်းမိုးမှုကို ဘိုဂွံပြုစားမှုဟု အမွန်းတင်ပြီး လရောင်ဇာတ်ကားပြီးနောက် နိုင်ငံ့အိမ်ရှေ့စံအဖြစ် တင်စားကြလေသည်။
သားမက်တော်လိုခြင်း အခံရဆုံးသူအဖြစ်လည်း ပြည့်သားမက်ဟု ချစ်စနိုးခေါ်ကြလေသည်။
ထောက်ခံကြော်ငြာပေးခြင်း ပတ်သည် ကိုရီးယားပြည်တွင်းပြည်ပ၌ ရှိသော နာမည်ကြီးအမှတ်တံဆိပ်အတော်များများကို ကောင်းမွန်ကြောင်း ထောက်ခံချက်ပေးရသူ ဖြစ်သည်။
NGC 250 သည် မိန် နက္ခတာရာမှ lenticular ဂယ်လက်ဆီဖြစ်သည်။
thumb|NGC 251 NGC 251 သည် မိန် နက္ခတာရာမှ ခရုပတ်ပုံစံ ဂယ်လက်ဆီဖြစ်ပြီး ၁၇၈၄ အောက်တိုဘာ ၁၅ တွင် ဝီလီယံ ဟာရှယ်က ရှာဖွေတွေ့ရှိခဲ့သည်။
ပြင်ပလင့် SEDS ကဏ္ဍ:မိန် နက္ခတ်တာရာ။
ဂျန်နာရာ (; ၁၈ မတ် ၁၉၈၁ မွေး) သည် တောင်ကိုရီးယားအဆိုတော်နှင့် သရုပ်ဆောင်ဖြစ်ပြီး တောင်ကိုရီးယားနှင့် တရုတ်အနုပညာလောက၌ ထင်ရှားသည်။
သူ့သီချင်း အိပ်မက်လှလှ ကြောင့် လူသိများသည်။
New Nonstop, Successful Story of a Bright Girl, Bratty Princess, Baby Faced Beauty, School 2013, My Love Patzzi, Fated to Love You နှင့် I Remember You စသော ဇာတ်လမ်းများကြောင့်လည်း လူသိများလေသည်။
ကိုယ်ရေးအချက်အလက် အရပ် ၁၆၅ စင်တီ အလေးချိန် ၄၅ ကီလို အေသွေး လက်ရှိ၌ ဖခင်၊ အစ်ကိုနှင့် အတူနေထိုင်လျက်ရှိ။
ငယ်ဘဝနှင့်ပညာရေး ဂျန်သည် သူ၏ငယ်စဉ်ဘဝအချိန်အများစုကို တောင်ကိုရီးယား၊ ဆိုးလ်မြို့ရှိ ယွတ်ချွန်းဒုံ အွန်ပြောင်းခရိုင်မွေးရပ်မြေ၌သာ ကုန်လွန်ခဲ့သည်။
မူလတန်းကျောင်းနေစဉ်က Les Misérables ဟူသော ပြဇာတ်၌ သရုပ်ဆောင်ဖြစ်သော သူ့အဖေ ဂျုဟျိုစုံနှင့်အတူ ကပြဖူးရာ နောင်သော် သရုပ်ဆောင်ဖြစ်လာရေး ဝါသနာအတွက် မျိုးစေ့ချခဲ့မိခြင်းဟု ဆိုနိုင်သည်။
မတ် ၂၀၀၀ ၌ ချောင်အန်း တက္ကသိုလ်၊ သရုပ်ဆောင်မေဂျာမယူမီ အထက်တန်းကျောင်းသူဘဝမှာပင် ရုပ်သံကြော်ငြာများအတွက် ကြော်ငြာမော်ဒယ် လုပ်နေပြီဖြစ်သည်။
နောက် ၁၀ နှစ်အကြာ ၁၉ ဖေဖော်ဝါရီ ၂၀၁၀ ၌ ဘွဲ့ရသည်။
တက္ကသိုလ် တက်ပြီးကတည်းက နှောင့်နှေးမှုများ ဖြစ်ခဲ့ရသည်မှာ အလုပ်များ အဆက်မပြတ် လုပ်နေရသောကြောင့် ဖြစ်သည်။
တက္ကသိုလ်၌လည်း ကျောင်းသားဟောင်းများအသင်းက ပေးသောဆု ရခဲ့သေးသည်။
ဂီတခရီး ဂျန်သည် ၂၀၀၂ မေ၌ အဆိုတော်အဖြစ်နှင့် ဖျော်ဖြေရေးကမ္ဘာအေဂျင်စီမှ ပွဲဦးထွက်လာသည်။
အက်စ်အမ် ဖျော်ဖြေရေးနှင့် စာချုပ်ချုပ်ပြီး အဆိုတော်ပေါက်စအဖြစ် သူ၏ အနုပညာခရီးကို စခဲ့သည်။
သို့သော်လည်း အက်စ်ဖျော်ဖြေရေးမှ အခြားအနုပညာရှင်များထက် လူကြိုက်နည်းလိမ့်မည်ဟူသော ခန့်မှန်းချက်ဖြင့် သူ့ကို ဖြုတ်ခဲ့သည်။
. အက်စ်အမ်စီမံခန့်ခွဲရေးမှ မည်သို့ပင် ထင်မြင်နေပစေ၊ ဂျန်သည် ငါ့မျက်ရည်တွေ သင်္ချိုင်းဖြစ်ဟူသော သီချင်းဖြင့် ပထမဆုံးဇာတ်လမ်း ဟူသော ပွဲဦးထွက် အယ်လ်ဘမ်ကို ဖြန့်ချိလိုက်သည်။
အစကနဦး၌ သိပ်လက်မခံကြရကား ကိုရီးယားတေးဂီတဇယား၌ နံပါတ် ၁၂ သာ ချိတ်လေ၏။
လူသိများသော ပွဲဦးထွက်သူများ sitcom New Nonstop ၌ ပါဝင်ပြီးနောက် ကျော်ကြားလာပြီးလျှင် အခြားသီချင်းများ Confession နှင့် April Story တို့ကဲ့သို့သော အယ်လ်ဘမ်များကို ဆက်တိုက်ထုတ်ခဲ့သည်။
၎င်းတို့အားလုံးသည် တေးဂီတဇယားအမျိုးမျိုးတို့၌ ဘုတ်ထိပ်စွဲလေတော့သည်။
အယ်လ်ဘမ်သည် ကော်ပီပေါင်း သုံးသိန်း ရောင်းချရ၏။
သို့ဖြစ်၍ ဂျန်သည် အမ်ဘီစီ၏ တေးဂီတရှိုး၌ ပင်တိုင်တက်ဆက်သူအလုပ်ကို ဆက်လက်တည်မြဲစွာ လုပ်ကိုင်နိုင်လေသည်။
ကေဘီအက်စ် ဆွေးနွေးပွဲ အချစ်ဇာတ်လမ်း၌လည်း ပင်တိုင်တင်ဆက်သူ လုပ်သည်။
၂၀၀၁ အကုန်၌ နှစ်ကုန် တေးဂီတဆုပေးပွဲ၌ လူသစ်အမျိုးသမီးအနုပညာရှင်ဆုကိုလည်းကောင်း၊ ဖျော်ဖြေရေးဆုပေးပွဲ၌ လူသစ်တင်ဆက်သူဆုကိုလည်း ရရှိလေသည်။
၂၀၀၂ အောက်တိုဘာ၌ ဒုတိယအယ်လ်ဘမ်ဖြစ်သော Jjang Nara Vol.2 Sweet Dream ကို ဖြန့်ချိသည်။
အိပ်မက်လှလှသီချင်းသည် ချက်ချင်းပေါက်သွားပြီး ကိုရီးယားတေးဂီတဇယား၌ နံပါတ်တစ် တန်းချိတ်လေသည်။
(...) ၎င်းအယ်လ်ဘမ်သည်လည်း ထိုနှစ်အတွက် တောင်ကိုရီးယား၌ အရောင်းရဆုံး အယ်လ်ဘမ်များထဲမှ တခု ဖြစ်လာသည်။
ထိုသီချင်းကို သူ၏ ၂၀၀၂ ဇာတ်လမ်းဖြစ်သော My Love Patzzi ၌ ဇာတ်ဝင်တေးအဖြစ် အသုံးပြုသည်။
သူ၏ အတောမသတ် ကျော်ကြားမှုကြောင့် အမ်ဘီစီ ဂီတပွဲတော်နှင့် ကေဘီအက်စ် ဂီတဆုပေးပွဲ၌ ဒေဆန်ဆုနှစ်ဆု သို့မဟုတ် ဂရင်းဆု(တနှစ်တာကိုရီးယားထိပ်တန်းအနုပညာရှင်နှင့် ညီ)ပါဝင်သော ဆုပေါင်းမြောက်မြားစွာကို ရရှိခဲ့လေသည်။
၂၀၀၃ ၌ တရုတ်စီစီတီဗီ-အမ်တီဗီ ဆုပေးပွဲ၌ တနှစ်တာကိုရီးယားအဆိုတော်ဆုကို ရပြန်သည်။
ဒီဇင်ဘာ ၂၀၀၃ ၌ တတိယအယ်လ်ဘမ် 3rd Story ကို ထုတ်ရာ ပေါက်ပြန်ရာ နံပါတ်တစ်ချိတ်သော်လည်း သူ၏ ဒုတိယအယ်လ်ဘမ်ကို မကျော်ဖြတ်နိုင်သည့်အပြင် မမီပေ။
၂၀၀၄ ၌ ယခင်အယ်လ်ဘမ်သုံးခုမှ ပေါက်သီချင်းများကို စုစည်းပြီး အယ်လ်ဘမ်တခု ထုတ်ပြန်သည်။
၎င်းနောက် ဒီဇင်ဘာ ၂၀၀၄ ၌ I Love School နှင့် Winter Diary ပါသော ငါ့ရဲ့ဇာတ်လမ်းဟူသော လေးခုမြောက် အယ်လ်ဘမ်ကို ဖြန့်သည်။
တရုတ်ပြည်၌ သူ့ကို လူကြိုက်များမှုက တရုတ်ဗားရှင်း အယ်လ်ဘမ်များ ထုတ်ဖြစ်ခြင်းဖြင့် တရုတ်၌လည်း နယ်ပယ်တခု ရရှိခဲ့သည်။
သူ့ပထမဆုံးတရုတ်အယ်လ်ဘမ်သည် တရှိန်ထိုးအောင်မြင်ပြီး ယခင်ဖြန့်ချိပြီးသော ကိုရီးယားသီချင်းများကို တရုတ်လိုဘာသာပြန်ထားခြင်းဖြစ်သည်။
အိပ်မက်လှလှ၊ It's Probably Love(အချစ်ပဲနဲ့တူတယ်)၊ I'm A Woman Too(ကျမလည်းမိန်းမသား) တို့၏တရုတ်ဗားရှင်းသည် အာရှတဝန်း ရေဒီယိုများ၌ အထူးလူကြိုက်များလေသည်။
ကိုရီးယားနှင့် တရုတ်သီချင်း နှစ်မျိုးလုံး ဆိုရလေ့ရှိသော တရုတ်ပြည်အနှံ့ တေးဂီတဝိုင်းများ၌လည်း ဖျော်ဖြေရသည်။
၂၀၀၆ ၌ ဒုတိယတရုတ်အယ်လ်ဘမ် ကွန်ဖူးကို ဖြန့်သည်။
၂၀၀၇ ၌ ကိုရီးယား ပေါ့လောကသို့ ပြန်လည်ဝင်ရောက်လာပြီး၊ ပဉ္စမမြောက်အယ်လ်ဘမ် သူမ ကို ဖြန့်ချိပြီးနောက်တနှစ်တွင် အာရှအိပ်မက်ဟူသော နှစ်ဘာသာအယ်လ်ဘမ်ကို ဖြန့်သည်။
၂၀၀၈ ပေကျင်းနွေရာသီအိုလံပစ်အတွင်း၊ ၂၀၀၈ အိုလံပစ်သီချင်းဖြစ်သော ပေကျင်းက မင်းကို ကြိုဆိုတယ်၌ ပါဝင်သီဆိုရာ တရုတ်စကားမပြောသောနိုင်ငံမှ တဦးတည်းသော အဆိုရှင်ဖြစ်လေသည်။
ဂျန်သည် ရုပ်ရှင်ဇာတ်ဝင်တေး မိုးနှင့်သမုဒ္ဒရာ၊ ရုပ်သံရှိုးများအတွက် ဒုံရီနှင့် ကလေးရုပ်အလှစသည့် သံစဉ်များကိုလည်း ဆိုပေးခဲ့သည်။
ကိုရီးယားအန်နီမဲရုပ်ရှင်များ၌လည်း အသံသရုပ်ဆောင်သည်။
အာရှအိပ်မက်ကို ထုတ်ပြီး လေးနှစ်အကြာ ၂၀၁၂ ၌ ငါမင်းကိုပဲသတိရနေဟူသော ဒီဂျစ်တယ်ဆင်ဂဲလ်ဖြင့် တဖန် ဝင်ရောက်လာသည်။
သရုပ်ဆောင်ခရီး ဂျန်သည် အောင်မြင်သော သရုပ်ဆောင်ဘဝကို ပိုင်ဆိုင်ထားသူလည်း ဖြစ်သည်။
အမ်ဘီစီရုပ်သံ၏ ကျော်ကြားသော sitcom New Nonstop ၌ ဦးစွာ ပါဝင်လိုက်ရာ၌ သူ၏ မျက်နှာချောချောလှလှလေးကြောင့် အကြီးအကျယ် ပေါက်သွားခဲ့ခြင်း ဖြစ်လေသည်။
၂၀၀၂ ၌ ဂျန်ပထမဦးဆုံး ခေါင်းဆောင်ပါဝင်ရသော ဇာတ်လမ်းမှာ အက်စ်ဘီအက်စ်၏ Successful Story of a Bright Girl (명랑소녀 성공기) ဖြစ်ပြီး ဂျန်ဟွပ်နှင့် တွဲရသည်။
၎င်းဇာတ်လမ်းကို ကောင်းစွာ လက်ခံကြပြီး ပရိသတ်ကြည့်ရှုနှုန်း မြင့်မားသည်။
၂၀၀၃ ပေဆန် အနုပညာဆုပေးပွဲ၌ ၎င်းဇာတ်လမ်းတွဲအတွက် မျက်နှာသစ်ရုပ်သံမင်းသမီးဆုကို ရရှိသည်။
ရုပ်သံနှင့် ပေါက်သီချင်း ချိုမြိန်သောအိပ်မက်တို့ကြောင့် ထိုနှစ်တွင် တောင်ကိုရီးယား၏ ကြယ်ပွင့်အဖြစ် ထွန်းတောက်လာခဲ့သည်။
ရုပ်သံနှင့် ပရင့်ကြော်ငြာများအတွက် သူ့ထောက်ခံကြော်ငြာပေးမှုများကို ပြလုပ်ရန်၊ ရုပ်သံရှိုးများနှင့် ရုပ်ရှင်များအတွက် ကမ်းလှမ်းမှုများစွာ လက်ခံရခြင်းတို့ကြောင့် အလုပ်အများဆုံးနှင့် ကိုရီးယားအမျိုးသမီးအနုပညာရှင်များအကြား အရှာဖွေခံရဆုံး သူတဦးဖြစ်လာသည်။
၂၀၀၅ ၌ တရုတ်ပြည်တွင် သူ့ကို လူကြိုက်များသောကြောင့် Bratty Princess (刁蛮公主) ၌ ပထမဆုံး သရုပ်ဆောင်ကြည့်လေရာ၊ တရုတ်စကားပြောပရိသတ်များ ချစ်ခင်မှုကို ရရှိပြီး၊ တရုတ်ပြည်နှင့်တကွ အခြား တရုတ်စကားပြောနိုင်ငံများ၌ ထင်ရှားလေသည်။
ထိုဇာတ်လမ်းတွဲအောင်မြင်မှုက ဂျန်ကို တရုတ်၌ hallyu ခေါ် ကိုရီးယားလှိုင်းကြယ်ပွင့်အဖြစ် ရောက်ရှိစေပြီးလျှင် တရုတ်၌ အခြားဇာတ်လမ်းတွဲများစွာ၌လည်း ပါဝင်ရလေသည်။
zh:刁蛮公主 ဟယ်လိုမွန်းစတားဇာတ်လမ်းတွဲ၌ ပတ်ဘိုဂွံနှင့်အတူ သရုပ်ဆောင်ခဲ့သည်။
ထို့နောက် နှစ်များတွင်ကား ဂျန်သည် တရုတ်ပြည်နှင့် ကိုရီးယားနိုင်ငံကို အိမ်ဦးနှင့်ကြမ်းပြင် သွားလာ၍ အဆိုတော်လုပ်သည်များ သရုပ်ဆောင်သည်များကို အကျဉ်းရုံး၍ သိရသည်။
ဆုပေါင်းများစွာကိုလည်း ရရှိသည်ဖြစ်ရာ ရုပ်သံစာရင်းများနှင့် သီချင်းစာရင်းများကို အောက်ပါ ဇယားတို့၌ ကြည့်ရှုနိုင်လေသည်။
အထင်လွဲကြခြင်း ၂၀၀၉ အောက်တိုဘာ၌ ဂျန်နာရာသည် တောင်ကိုရီးယားရှိ ဆွေးနွေးခန်းအစီအစဉ်၌ မိမိ၏ ရုပ်ရှင်သစ်အကြောင်း ပြောကြစဉ် ရန်ပုံငွေကိစ္စကြောင့် တရုတ်ပြည်သို့ သုံးလေးခေါက်သွားပြီး လှုပ်ရှားခဲ့ရသည်ကို နောက်ခံပိတ်ကား၌ စာတန်းထိုးလိုက်သည်မှာ ထုတ်လုပ်မှုစရိတ်ပြဿနာရှိတိုင်း တရုတ်ပြည်သွားတာပဲဟု ဖြစ်လေသည်။
နောက်ပိုင်း၌ ထိုမြင်ကွင်းကို တရုတ်အင်တာနက်သုံးစွဲသူတဦးမှ အင်တာနက်ပေါ်သို့ တင်လိုက်လေရာ၊ ထုတ်လုပ်မှုစရိတ်ပြဿနာရှိတိုင်း တရုတ်ပြည်သွားတာပဲဟူသော စကားသည် ဂျန်နာရာကိုယ်တိုင် ပြောသည်ဟု ထင်သွားကြပြီးလျှင်၊ ထိုစကား ထပ်ကားသွားသည်မှာ ပိုက်ဆံပြတ်တိုင်းတရုတ်ပြည်သွား၍သရုပ်ဆောင်ရသည်၊ ပိုက်ဆံမရှိသည်နှင့်တရုတ်လာရသည်ဟု ဖြစ်သွားသည်။
၎င်းသည် သတင်းများ၌ ပါလာရာ၊ တရုတ်ပြည်ပရိသတ်များ၏ မကောင်းမြင်ခံရလေသည်။
ထိုမှတဆင့် တရုတ်အနုပညာအသိုင်းအဝိုင်း၌ ကျင်လည်နေသော အခြား ကိုရီးယားအနုပညာရှင်များသို့ပါ ရိုက်ခတ်သွားတော့ရာ၊ 张娜拉狂言“没钱就去中国演出” 张娜拉遭抵制-搜狐娱乐播报http://ent.ifeng.com/music/jpkr/detail_2009_11/13/139540_0.shtmlပေကျင်းရှိ ဂျန်၏အေဂျင်စီမှ ကိုယ်စားတောင်းပန်ရသည်မှာ ထိုစကားသည် နောက်ပြောင်ခြင်းသာဖြစ်သည်၊ တရုတ်ပြည်၌ သရုပ်ဆောင်ခြင်းက နိုင်ငံယဉ်ကျေးမှုဖလှယ်ခြင်းသာ ဖြစ်ကြောင်း ဖြေရှင်းလိုက်မှ ပရိသတ်၏ ပိုမိုပြင်းထန်သော ဝေဖန်မှုကို ကြုံရသည်။
၎င်းနောက် ဂျန်နာရာသည် ပေါ်ခဲ့အင်တာနက် မီဒီယာမှတဆင့် အလေးအနက် ပြောကြားသည်မှာ ဟု ဖြစ်လေသည်။
关于张娜拉“没钱就去中国演出”报道的声明书_张娜拉_新浪博客 အလှူအတန်းနှင့် အခြားလှုပ်ရှားမှုများ ဂျန်သည် ငတ်မွတ်နေသော မြောက်ကိုရီးယားကလေးငယ်များသို့ နို့မှုန့်များ အခမဲ့ ပေးပို့ခြင်းကဲ့သို့သော လှူဒါန်းမှုအများအပြား ပြုခဲ့သည်။
the FHI Charity organization အဖွဲ့၌လည်း အလုပ်လုပ်သည်။
၂၀၀၇ တရုတ်ပြည်၌ ဂျန်သည် လူကေးမီးယားသွေးကင်ဆာရောဂါသည်ကလေးငယ်များအတွက် ရန်ပုံငွေတီးဝိုင်းကို ကျင်းပခဲ့သည်။
၁၅ နှစ်မြောက် တရုတ်နှင့် တောင်ကိုရီးယားသံတမန်ဆက်ဆံရေးအထိမ်းအမှတ်အဖြစ် ကျင်းပသော ပေကျင်းရှိ ဇွန် ၉ ဖျော်ဖြေပွဲ၌ သူနှင့် ဖန်အသင်း တွေ့ဆုံပွဲမှ ရရှိသော ပိုက်ဆံများဖြင့် ဂျန်ဖောင်ဒေးရှင်းကို တည်ထောင်သည်။
ဖျော်ဖြေပွဲ လက်မှတ် ၁၂၀၀ လုံး စောလျင်စွာ ရောင်းကုန်သွားသည်။
ဖျော်ဖြေပွဲအပြီး စင်ပေါ်၌ တရုတ် လှူဒါန်းရေးအဖွဲ့က ဂျန်ကို နှလုံးသားလှသံတမန်အဖြစ် ခန့်အပ်လိုက်ပြီး၊ ဂျန်သည် ထိုသို့ဂုဏ်ပြုခံရသည့် ပထမဆုံးသော နိုင်ငံခြားသား ဖြစ်လာသည်။
၂၀၀၈ စီချွမ်ငလျင်လှုပ်ပြီးသော်၊ အလှူခံအဖွဲ့များသို့ ဒေါ်လာ တသိန်းခွဲ လှူဒါန်းပြီးလျှင်၊ ဒုက္ခသည်များအတွက် ဂျန် အလှူခံရာ အဝတ်အထည်ပေါင်း ၈ ဘီလီယံ ရရှိသည်။
ဇွန် ၂၀၁၀ ၌ ဂျန်သည် ပေကျင်း ဟွာကျာတက္ကသိုလ်၌ ဆက်ဆံရေးပါမောက္ခအဖြစ် ခန့်အပ်ခံရသည်။
More than one of |accessdate= and |access-date= specified (help); Wikilink embedded in URL title (help) Category:Pages with citations having redundant parameters Category:Pages with citations having wikilinks embedded in URL titles ၂၀၁၁ ၌ ဆိုးလ်၊ ဂန်နမ်ဂု ဧရိယာ၌ ခရီးသွားပိုမိုလာစေရန် သံအမတ်အဖြစ် ခန့်အပ်ခံခဲ့ရသည်။
ပခုက္ကူဝိပဿနာသင်တန်းနည်းပြ ဖြစ်သော ဦးကြင်ရွှေသည် ဧရာဝတီတိုင်း၊ ဟင်္သာတခရိုင်၊ အင်္ဂပူမြို့နယ်၊ လူတော်စုရွာ၌ အဖဦးသာပေါ်၊ အမိဒေါ်မေခင်တို့မှ သက္ကရာဇ် (၁၂၆၁) ခုနှစ်တွင် ဖွားမြင်ခဲ့သည်။
ငယ်နာမည်မှာ "မောင်ကြင်" ဖြစ်သည်။
မောင်ကြင်သည် အသက် ခုနစ်နှစ်သားအရွယ်တွင် လူတော်စုရွာ ကျောင်းဆရာမကြီး ဒေါ်သိန်းလှိုင်၏ မူလတန်းကျောင်း၌ အခြေခံမူလတန်းပညာရပ်များ သင်ယူခဲ့သည်။
သက္ကရာဇ် (၁၂၇၆) ခုနှစ်မှစ၍ ပြည်မြို့ ကန်တွင်းကျောင်းတိုက် ဆရာတော် အရှင်သုဘာသိတ ထံတွင် "ရှင်သာဓုဝတ" ဘွဲ့အမည်ဖြင့် သာမဏေဝတ်ကာ လောကုတ္တရာစာပေများကို သင်ယူခဲ့သည်။
အသက် (၂၀) ပြည့်မြောက်ရာ သက္ကရာဇ် (၁၂၈၁) ခုနှစ်တွင် မအူပင်မြို့ ဒီပဲရင်းကျောင်းတိုက် သိမ်တော်၌ မြင့်မြတ်သော ရဟန်းအဖြစ်သို့ ရောက်သည်။
ရဟန်းသိက္ခာ ခြောက်ဝါအရတွင် ပခုက္ကူမြို့ မဟာဝိဇယာရာမ ပါဠိတက္ကသိုလ်ကျောင်းတိုက်ကြီး၌ ပိဋကတ်စာပေများကို သင်ယူသည်။
ရဟန်းသိက္ခာ (၁၈) ဝါအရတွင် သာသာနာ့ဘောင်မှ လူထွက်ခဲ့ပြီး "ဦးကြင်ရွှေ" အမည်ဖြင့် လေးနှစ်ကြာပြီးနောက် ဒေါ်စိန်ဥနှင့် အိမ်ထောင်ပြုခဲ့သည်။
သမီးတယောက်ထွန်းကားပြီးနောက် ဇနီးရောသမီးပါ ဆုံးပါးသွားခဲ့ပြီး သောကမီး တောက်လောင်ခဲ့ရသည်။
ယင်းသောကမီးငြိမ်းရာငြိမ်းကြောင်း ဆေးကောင်းကို ဘုရားမြတ်စွာ၏ ပိဋကကျမ်းစာများတွင် ရှာဖွေခဲ့သည်။
ယင်းသို့ စာပေကျမ်းဂန်အရပ်ရပ်ကို ကြည့်ရှုလေ့လာ သုံးသပ်ရှုမှတ် ကြံစည်ရင်း လောကကြီးတွင် ခန္ဓာငါးပါး၊ ရုပ်နာမ်နှစ်ပါးမှတပါး ဘာမှမရှိ သုည၏ အဖြစ်ကိုလည်းကောင်း၊ ငါ, သူတပါး, ယောက်ျား, မိန်းမ မရှိဘဲ ပရမတ်အပေါ်တွင် ပညတ်ဖုံးနေသည့်အဖြစ်ကိုလည်းကောင်း ပိုင်ပိုင်မိမိ သိရှိ၍ မိမိသိသည့်အတိုင်း အများတကာသိကြပါစေဟူသော ရည်ရွယ်ချက်ဖြင့် (၁၃၀၉) ခုနှစ် တန်ဆောင်မုန်းလမှ စတင်ကာ "ပခုက္ကူဝိပဿနာသင်တန်း" ဟူသော အမည်ဖြင့် စတင်တည်ထောင် ဖွင့်လှစ်ခဲ့သည်။
မြန်မာနိုင်ငံ တဝှမ်းရှိ အမြို့မြို့အရွာရွာများတွင်လည်း ဆရာကြီး၏ ဝိပဿနာသင်တန်းခွဲများ ရှိကြသည်။
ဝိပဿနာနည်းပြ ဆရာကြီးဦးကြင်ရွှေ ၏ ပခုက္ကူဝိပဿနာသင်တန်းဟောစဉ် (၁) "ပညတ် ပရမတ် တရားတော်" ဆရာကြီးသည် အသက် (၈၅) နှစ်အရွယ် (၁၃၄၆) ခုနှစ် ဝါဆိုလကွယ်နေ့ (၂၇ ဇူလိုင် ၁၉၈၄) တွင် ကွယ်လွန်အနိစ္စရောက်ခဲ့သည်။
မာရ်အောင်မြင် ပြည်တော်ပြန်ဘုရားသည် ဧရာဝတီတိုင်းဒေသကြီး၊ ဟင်္သာတခရိုင်၊ ဇလွန်မြို့ရှိ ဂန္ဓကုဋိတိုက်တွင် စံပယ်တော်မူသည်။
သမိုင်းကြောင်း ဓညဝတီခေတ်မှ စန္ဒသူရိယမင်းသည် မဟာမုနိဘုရား သွန်းပြီးနောက် ပိုလျှံသော ရတနာများဖြင့် ရုပ်ပွားတော်သုံးဆူကို ပြုလုပ်ခဲ့သည်။
ထိုရုပ်ပွားတော်တို့မှာ ရှင်ကျော်မုနိ၊ ရွှေဘုံသာမုနိ၊ မာရ်အောင်မြင်မုနိတို့ ဖြစ်ကြသည်။
ရုပ်ပွားတော်လေးဆူအား မင်းကြီးသည် ပြဿဒ်အတွင်း ကိုးကွယ်ပူဇော်ထား၏။
စန္ဒသူရိယမင်းနောက်ပိုင်း ဓညဝတီမင်းအဆက်ဆက်သည် အမြတ်တနိုး ကိုးကွယ်ကြ၏။
ဘိုးတော်ဘုရား၏သားတော် သီဟသူသည် သက္ကရာဇ် ၁၁၄၆ ခုနှစ်တွင် ဓညဝတီကို ချီတက်တိုက်ခိုက်ခဲ့သည်။
ထို့နောက် အမရပူရမင်းနေပြည်တော်တွင် ကိုးကွယ်ရန် ရုပ်ပွားတော်လေးဆူအား ဓညဝတီမှ ပင့်ဆောင်ခဲ့လေသည်။
ဓညဝတီပြည်သူပြည်သားတို့လည်း မိမိတို့ ကိုးကွယ်ရန်အတွက် ရုပ်ပွားတော်တစ်ဆူကို ထားခဲ့ရန် တောင်းပန်သောကြောင့် ရှင်ကျော်မုနိ ရုပ်ပွားတော်ကို ထားခဲ့လေသည်။
ထို့နောက် ရုပ်ပွားတော် သုံးဆူအား ပင့်ဆောင်ခဲ့ကြလေသည်။
လမ်းခုလပ် ပြည်မြို့ အနောက်ဘက်ကမ်းရှိ ဆင်တဲရွာ အထက်နားတွင် စခန်းချရပ်နားကြ၏။
ထိုအခါ အနီးအနားရှိ ရွာသူရွာသားများက ကိုးကွယ်ရန်အလို့ငှာ ရုပ်ပွားတော်မြတ် တစ်ဆူကို တောင်းခံလေရာ ရွှေဘုံသာမုနိ ရုပ်ပွားတော်ကို ထားခဲ့၏။
မင်းသားသည် မဟာမုနိနှင့် မာရ်အောင်မြင်မုနိ ရုပ်ပွားတော်တို့ကိုသာ ပင့်ဆောင်လာခဲ့သည်။
အမရပူရရှိ ဂန္ဓကဋိတိုက် အတွင်းတွင် မဟာမုနိရုပ်ပွားတော်ကိုလည်းကောင်း၊ မာရ်အောင်မြင် ရုပ်ပွားတော်ကိုမူ နန်းတော်ဦးရှိ ရွှေပြဿဒ်တွင်ထား၍ ကိုးကွယ်တော်မူကာ နန်းဦးဘုရားဟု ဘွဲ့အမည် တွင်စေသည်။
မာရ်အောင်မြင်ရုပ်ပွားတော်သည် ကြေးဆင်းတု ရုပ်ပွားတော်မြတ် ဖြစ်၏။
အလေးချိန်အားဖြင့် ကြေးပိဿာချိန် ၆၆၆ ပိဿာနှင့် ၆ ကျပ်သားရှိသည်။
ဉာဏ်တော်အမြင့်မှာ သုံးပေဆယ်လက်မ ရှိသည်။
ဤသို့ဖြင့်မင်းအဆက်ဆက်တို့သည် မာရ်အောင်မြင်ဘုရားအား ကိုးကွယ်တော်မူလာခဲ့ကြသည်။
ပုဂံမင်းလက်ထက်ရောက်သောအခါ ဇလွန်မြို့သူကြီး ဦးရွှေပွင့်သည် အကောက်ခွန်တို့ကို နေပြည်တော်ရှိ အတွင်းဝန်ထံသို့ သွားရောက်ဆက်သ၏။
ထိုအခါ ဦးရွှေပွင့်သည် မာရ်အောင်မြင် ဆုတောင်းပြည့် ရုပ်ပွားတော်အား ဦးခိုက်ပူဇောခွင့် ကြုံခဲ့သည်။
ရင်ထဲတွင် အလွန်ကြည်ညိုသော သဒ္ဒါတရားတို့ ဖြစ်ပေါ်လာကာ မြို့သူမြို့သားတို့ ပူဇော်ရန် ပုံစံတူ ရုပ်ပွားတော် ပြုလုပ်လိုစိတ် ဖြစ်ပေါ်လာခဲ့သည်။
ဇလွန်သို့ ပြန်ရောက်သောအခါ ဆရာတော် ဦးအရိန္ဒမနှင့် တိုင်ပင်၏။
ဆရာတော်ကလည်း မွန်မြတ်သော အကြံဖြစ်ကြောင်း ပြောလေ၏။
မြို့သူမြို့သားအပေါင်းတို့ကလည်း ရုပ်ပွားတော်ပြုလုပ်ရာတွင် ပါဝင်ကူညီရန် သဒ္ဒါတရား ယိုဖိတ်လျက်ရှိကြသည်။
ဦးရွှေပွင့်လည်း ပုဂံမင်းထံမှ ခွင့်ပြုမိန့် ရယူရန် အမရပူရနေပြည်တော်သို့ ပြန်သွားလေ၏။
မင်းကြီးက ခွင့်ပြုသော်ကြောင့် မြို့သူမြို့သားများထံမှ ရွှေ၊ ငွေ၊ ကြေး စသည်တို့ကို အလှူခံလေသည်။
အလှူပစ္စည်းများကို လှေဖြင့်တင်ကာ အမရပူရသို့ ယူဆောင်ခဲ့၏။
အလှူပစ္စည်းများမှာ ရွှေ၊ ငွေ၊ ကြေး ပိဿာ ၁၅၀၀ မျှရှိ၏။
၁၂၁၄ တပို့တွဲလဆန်း ၁ ရက်နေ့တွင် စတင်ထွက်ခွာလာရာ ၂ရက်နေ့မှ အမရပူရသို့ရောက်၏။
ထို့နောက် ဦးရွှေပွင့်သည် ဆွေမျိုးတော်စပ်သူ ဆွေမျိုးတော်စပ်သူ မိဖုရား သီရိတိလောကအား ရုပ်ပွားတော် ပြုလုပ်ကိုးကွယ်မည့်အကြောင်း ပြောလေ၏။
မိဖုရားကလည်း နန်းဦးဘုရားထက် ဉာဏ်တော်တစ်မိုက် ပိုမြင့်အောင် ဆောင်ရွက်ခိုင်းတော်မူ၏။
မိဖုရားသည် ရုပ်ပွားတော်ပြုလုပ်ရာတွင် ပန်းထိမ်ဝန် မောင်မောင်လတ်ကို ဦးစီးစေသည်။
ရုပ်ပွားတော်ပြုလုပ်ဆဲကာလတွင် မင်းတုန်းမင်းနှင့် ညီတော် ကနောင်မင်းသားတို့သည် အကိုဖြစ်သူ ပုဂံမင်းအား ပုန်ကန်လေ၏။
ထိုတစ်ချိန်တည်း၌ပင် အောက်မြန်မာပြည်ကိုလည်း နယ်ချဲ့အင်္ဂလိပ်တို့က တိုက်ခိုက်သိမ်းပိုက်လျက်ရှိ၏။
ညီတော်နှစ်ပါးပုန်ကန်သည်ကို သွားရောက်နှိမ်နင်းသော ပုဂံမင်းသည် အရေးနိမ့်ခဲ့သည်။
တိုင်းရေးပြည်ရေး မငြိမ်မသက်ဖြစ်နေသောကြောင့် အစ်မတော်သည် ဦးရွှေပွင့်ကို ဇလွန်သို့ပြန်ကာ ငြိမ်ဝပ်အောင် အုပ်ချုပ်စေရန် ပြောကြား၏။
ဦးရွှေပွင့်က ရုပ်ပွားတော်မပါဘဲ ပြန်ပါက မြို့သူမြို့သားတို့ ပြောစရာဖြစ်ကာ ရှင်းရခက်မည် ဖြစ်ကြောင်းပြော၏။
နန်းဦးဘုရားအား ခဏပင့်ဆောင်သွားမည်ဖြစ်ပြီး ရုပ်ပွားတော်ပြီးစီးတော်မူမှ နန်းဦးဘုရားကို ပြန်လည်ပင့်ဆောင်တော်မူလာမည်ဖြစ်ကြောင်း ပြောပြလေ၏။
ထိုအခါ မိဖုရားခေါင်ကြီးအား ခွင့်ပန်မှ ပြီးမည်ဖြစ်သောကြောင့် အခွင့်ပန်လေရာ ခွင့်ပြုတော်မူ၏။
ဤသို့ဖြင့် မာရ်အောင်မြင် ရုပ်ပွားတော်အား ဧရာဝတီမြစ်ကြောင်းမှ တစ်ဆင့် ပင့်ဆောင်လာ၏။
၁၂၁၄ ခုနှစ် တန်ဆောင်မုန်းလဆန်း ၈ ရက်တွင် ဇလွန်သို့ရောက်၏။
ဆရာတော် ဦးအရိန္ဒမက ရုပ်ပွားတော်၏ လက်ဝဲလက်ရုံးတော်တွင် ပုလဲအဆင်းရှိသော ဓာတ်တော်ခြောက်ဆူကိုလည်းကောင်း၊ လက်ယာလက်ရုံးတော်တွင် ရွှေအဆင်းရှိသော ဓာတ်တော်ခြောက်ဆူကိုလည်းကောင်း ရွှေကြုတ်ဖြင့်ထည့်ကာ ဋ္ဌာပနာ၏။
ဆရာတော်ကပင် ဦးစီကာ ၁၂၁၅ ခုနှစ် တန်ခူးလပြည့်နေ့တွင် အနေကဇာတင်တော်မူသည်။
ထိုအချိန်၌ပင် အမရပူရတွင် ပြုလုပ်နေသော ရုပ်ပွားတော်မှာ ပြီးစီး၍ လာရောက်ပင့်ဆောင်ရန် မိဖုရားခေါင်ကြီးက မှာကြားတော်မူ၏။
မာရ်အောင်မြင်ဘုရားတွင် ဘုရားဖူးသူများ တဖွဲဖွဲ လာရောက်နေသောကြောင့် ပြန်လည်ပို့ဆောင်ရန် အခက်အခဲ ဖြစ်နေ၏။
ထို့ကြောင့် ဆိုင်းငံ့ပေးရန် မိဖုရားခေါင်ကြီးအား မှူးမတ်တို့မှတစ်ဆင့် မှာကြားလိုက်၏။
ဤနည်းဖြင့် မိဖုရားခေါင်ကြီးသည် နှစ်ကြိမ်တိုင်တိုင် စေလွှတ်ကာ အကြောင်းကြားခဲ့သော်လည်း အခက်အခဲရှိနေပြန်သဖြင့် ထပ်မံဆိုင်းငံ့ရပြန်သည်။
ထိုအချိန်တွင် အင်္ဂလိပ်တို့သည် ဇလွန်မြို့အပါအဝင် အောက်မြန်မာပြည်တစ်ခုလုံးကို သိမ်းပိုက်လေ၏။
ထိုကာလမှာ ၁၂၁၄ ခုနှစ်ဖြစ်၏။
နယ်ချဲ့တို့သည် အမြောက်ဆံ၊ ကျည်ဆန် အစရှိသော လက်နက်ခဲယမ်းများကို ပြုလုပ်ရန်အတွက် ကြေးဖြင့်ပြုလုပ်ထားသော ရုပ်ပွားတော်များ၊ ဆင်းတုတော်များ၊ ခေါင်းလောင်းတော်များကို အိန္ဒိယပြည်၊ ဘုံဘေမြို့သို့ ယူဆောင်သွားလေ၏။
၁၂၁၇ တွင် အင်္ဂလိပ်စစ်ဗိုလ် ဂျွန်ဆင်က မာရ်အောင်မြင်ဘုရားကို ယူဆောင်သွား၏။
ထို့နောက် ကြေးဆင်းတုတော်အမျိုးမျိုးကို အရည်ကျိုကြ၏။
သို့သော် မာရ်အောင်မြင်ဘုရားသည် ဖိုလေးလုံးဆိုင်ကာ မိုးသော်လည်း အရည်မပျော်၊ အလုပ်သမားတို့က သံတူအစရှိသည်တို့ဖြင့် နှက်သော်လည်း အရာမယွင်းပေ။
ရုပ်ပွားတော်မြတ်ကြီးအား ဖျက်ဆီးနေချိန်တွင် ဘုံဘေမြို့၏ ကောင်းကင်သည် မှောင်မိုက်လာ၏။
မြူနှင်းတို့သည် ဝေဆိုင်းလာ၏။
ရုပ်ပွားတော်ဖျက်ဆီးသူ (၆၄) ယောက်သည် သွေးအန်သူအန်၊ ဝမ်းလျှောသူလျှောကာ သေပွဲဝင်ကြရလေ၏။
ဝိတိုရိယဘုရင်မသည် ၁၂၁၇ တွင် အိန္ဒိယပြည် ဘုံဘေသို့ ခေတ္တရောက်ရှိနေ၏။
ထိုအချိန်တွင် ဘုရင်မကြီးသည် ခေါင်းကိုက်ရောဂါကို ခံစားရလျက် ရှိ၏။
ကုသသော်လည်း မသက်သာချေ။
တစ်ညသော ကာလ ဘုရင်မသည် အိပ်ပျော်နေစဉ် ထူးဆန်းသော အိပ်မက်ကို မြင်မက်၏။
အိပ်မက်သည် "အသက်မဆုံးရှုံးစေချင်ပါက၊ ရောဂါပျောက်ကင်းချင်ပါက မြန်မာပြည်မှ ယူဆောင်လာသော မာရ်အောင်မြင်ဘုရားကို မူလနေရာသို့ ပြန်လည်ပို့ဆောင်ပေးရမည်" ဟူ၍ ဖြစ်၏။
နောက်တစ်နေ့ နံနက်တွင် ဘုရင်မသည် ရုပ်ပွားတော်အားရှာဖွေစေလေရာ ဘုံဘေရှိ ဂိုထောင်ထဲမှ ရုပ်ပွားတော်များအကြားတွင် ရောင်ခြည်တော်များ ဖြာထွက်နေသော မာရ်အောင်မြင်ဘုရားကို တွေ့ကြ၏။
ရုပ်ပွားတော်ကို မူလဌာနသို့ အမြန်ဆုံးပို့ဆောင်စေ၏။
၁၂၁၉ တွင် အိန္ဒိယပြည်မှ မြန်မာပြည်သို့ သင်္ဘောဖြင့် ယူဆောင်ခဲ့ကြ၏။
ထို့နောက် ဇလွန်နှင့် ဟင်္သာတကြား ဧရာဝတီမြစ်သဲသောင်ပြင်ပေါ်တွင် ပစ်ထားခဲ့ကြသည်။
ဟင်္သာတရေလုပ်သားတို့သည် ရုပ်ပွားတော်၏ ဦးခေါင်းတော် ပေါ်နေသည်ကို ဖူးတွေ့ကြရ၏။
ရုပ်ပွားတော်ကို ဆယ်ယူပြီး "ပေါ်တော်မူဘုရား" ဘွဲ့အမည်ခေါ်တွင်ကာ ကိုးကွယ်တော်မူ၏။
တစ်နေ့သောအခါ ဇလွန်မြို့ပိုင်မင်းသည် ဟင်္သာတသို့ လာရောက်လေသောအခါ မြို့သူမြို့သားတို့ ဖူးမြော်နေကြသော ပေါ်တော်မူဘုရားကို သွားရောက်ဖူးမြော်ရာ မာရ်အောင်မြင်ဘုရားမှန်းသိလေသည်။
မြို့ပိုင်မင်း ဇလွန်သို့ ပြန်ရောက်သောအခါ ဖြစ်ကြောင်းကုန်စင်ကို ဆရာတော် ဦးအရိန္ဒမကို လျှောက်ထားလေသည်။
ဆရာတော် သွားရောက်ကြည့်ရှုရာ မာရ်အောင်မြင်ဘုရားမှန်း သိလေ၏။
ဆရာတော်သည် ဇလွန်ကို ပြန်လည်ပင့်ဆောင်ရန် အရေးပိုင်မင်းကို ပြော၏။
ထို့နောက် ဆရာတော်သည် ပေါ်တော်မူဘုရားမှာ မာရ်အောင်မြင်ဘုရား သာဖြစ်ကြောင်းကို သက်သေပြလေ၏။
သို့သော် ဟင်္သာတမြို့သူမြို့သားတို့သည် လက်မခံကြချေ။
ဤသို့ဖြင့် မြို့နှစ်မြို့ကြား အငြင်းအခုံဖြစ်ကြ၏။
ထိုပြဿနာကို ဖြေရှင်းရန် ရုပ်ပွားတော်ကို ဖောင်ပေါ်တင်ကာ နှစ်ဖက် အပြိုင်ဆွဲကြလေသည်။
နှစ်ဖက်လှေသားတို့သည် မိမိတို့မြို့ဘက်ကို အပြိုင်ဆွဲကြရာ ဇလွန်ဘက်သို့ပါလေ၏။
ရေစုန်ရေဆန်ပြောင်း၍ ဆွဲစေသော်လည်း ဇလွန်ကပင် နိုင်၏။
ထိုအခါမှ ဟင်္သာတသည် လက်လျှော့ခဲ့သည်။
၁၂၁၉ တွင် ဇလွန်သို့ ပင့်ဆောင်တော်မူခဲ့သည်။
မာရ်အောင်မြင်ဘုရား၏ ဗုဒ္ဓပူဇနိယပွဲတော်ကြီးကို တပေါင်းလဆန်း (၉)ရက်မှ လပြည့်အထိ ခုနှစ်ရက်တိုင်တိုင် ကျင်းပလေ့ရှိသည်။
thumb|NGC 252 NGC 252 သည် အင်ဒရိုမီဒါ ကြယ်စုတန်းမှ lenticular ဂယ်လက်ဆီဖြစ်ပြီး ၁၇၈၆ တွင် ဝီလီယံ ဟာရှယ် ဆိုသူက ရှာဖွေတွေ့ရှိခဲ့သည်။
ခေါက်ဆွဲသုပ် သည် မြန်မာ့အစားအစာတွင် ပါဝင်သော အသုပ်တစ်မျိုး ဖြစ်သည်။
ဂျုံခေါက်ဆွဲသုပ်ဖြစ်ပြီး ပုဇွန်ခြောက်များ၊ ငါးဟင်းအနှစ်၊ သံပရာသီး၊ ပဲမှုန့်နှင့် ဆီကျက်စသည်တို့ ပါဝင်သည်။
ပါဝင်ပစ္စည်းများ ခေါက်ဆွဲ ဆီ နှမ်း ပဲမှုန့် ဆီကျက် ငရုတ်ဆီ ဟင်းခတ်မှုန့်နှင့် ဆား သံပရာတစ်စိတ် သို့ နှစ်သက်ရာ (တစ်ဒေသနှင့် တစ်ဒေသ ပါဝင်သော ပစ္စည်းများ မတူကြပါ) ပြုလုပ်ပုံ ပြုတ်ထားပြီးသော ခေါက်ဆွဲကို ပန်းကန်လုံးထဲထည့်၍ အပေါ်ရှိ ပါဝင်ပစ္စည်းများကို ပေါင်းရောကာ လက်ဖြင့် နယ်ဖတ်လိုက်ခြင်းဖြင့် ခေါက်ဆွဲသုပ်ကို ရရှိသည်။
ရောင်းချပုံ လမ်းဘေးဆိုင်မှအစ ဆိုင်ကြီးကနား ဟိုတယ်များအထိ ရရှိနိုင်သည်။
စတင်ပေါ်ပေါက်လာပုံ နှစ်ကာလကြာခဲ့ပြီ ဖြစ်၍ မည်သူစတင် တီထွင်သည်ကို မသိနိုင်တော့ပါ။
အရပ်ဒေသအသီးသီးရှိ နာမည်ကြီးခေါက်ဆွဲသုပ်ဆိုင်များ မင်းဘူး နီနီ ခေါက်ဆွဲသုပ် ရန်ကုန် ချယ်ရီလမ်း မသောင်းအသုပ်စုံ ကိုးကား Category:အသုပ်များ။
NGC 254 သည် ပန်းပုဆရာ ကြယ်စုတန်းမှ နှစ်ဘက်ခုံး ဂယ်လက်ဆီဖြစ်ပြီး ၁၈၃၄ ခုနှစ်တွင် ဂျွန် ဟာရှယ်ဆိုသူက ရှာဖွေတွေ့ရှိခဲ့သည်။
NGC 255 သည် ခရုပတ်ပုံစံ အမျိုးအစား ဂယ်လက်ဆီဖြစ်ပြီး Cetus ကြယ်စုတန်း၌ တည်ရှိသည်။
ကိုးကား ပြင်ပလင့် NOAO SEDS Category:စီတပ် (ကြယ်စုတန်း)။
thumb|NGC 256 NGC 256 (also known as ESC 29-SC11) သည် ကြယ်အစုအဝေး Open cluster ဖြစ်ပြီး တူကင်နာ ကြယ်စုတန်း၌ တည်ရှိသည်။
ယင်းအား ၁၈၃၄ ဧပြီ ၁၁ တွင် ဂျွန် ဟာရှယ်ဆိုသူက ရှာဖွေတွေ့ရှိခဲ့သည်။
thumb|NGC 257 NGC 257 သည် မိန် နက္ခတာရာမှ ခရုပတ်ပုံစံ ဂယ်လက်ဆီဖြစ်ပြီး ၁၇၉၀ ဒီဇင်ဘာ ၂၉ တွင် ဝီလီယံ ဟာရှယ်ဆိုသူမှ ရှာဖွေတွေ့ရှိခဲ့သည်။
NGC 258 သည် အင်ဒရိုမီဒါ ကြယ်စုတန်းမှ ဂယ်လက်ဆီဖြစ်ပြီး ၁၈၄၈ တွင် George Johnstone Stoney ဆိုသူက ရှာဖွေတွေ့ရှိခဲ့သည်။
နမ်ကျူဟျောင် (၂၂ ဖေဖော်ဝါရီ ၁၉၉၄ မွေး) သည် တောင်ကိုရီးယားမော်ဒယ်နှင့် သရုပ်ဆောင်တဦးဖြစ်ပြီး၊ Who Are You: School 2015 (၂၀၁၅)နှင့် အလေးမယ်ကင်ဘို့ဂျူ(၂၀၁၆)၌ သရုပ်ဆောင်သည်။
ကိုယ်ရေးရာဇဝင် အရပ် ၁၈၈ စင်တီ အနုပညာခရီး ၂၀၁၃ ၌ နမ်သည် SONGZIO Homme နွေရာသီ ၂၀၁၄ အသုတ်၌ မော်ဒယ်အဖြစ်နှင့် ပွဲဦးစထွက်လာခဲ့သည်။
၂၀၁၄ ၌ အက်ဒုံ ဂီတသမား၏ တေးဗီဒီယို၌ ပါလာခဲ့ပြီး၊ သရုပ်ဆောင်ပိုင်း၌မူ tvN ဇာတ်လမ်းတွဲ (ရေသူမရူး)The Idle Mermaid (၂၀၁၄)၌ ဇာတ်ရံအဖြစ် ပွဲဦးထွက်လာသည်။
၂၀၁၅ ၌ နမ်သည် အထက်တန်းကျောင်း ဇာတ်လမ်းတွဲ Who Are You: School 2015 ၌ ယုစန်ဂျေနှင့် အတူ ပါသည်။
သူ့ဇာတ်ရုပ်ကြောင့် လေးကြိမ်မြောက် အေပန် ကြယ်ပွင့်ဆုပေးပွဲ၌ အကောင်းဆုံးမျက်နှာသစ်သရုပ်ဆောင်ဆုကို ရရှိစေခဲ့သည်။
ဆက်လက်ကာ ၂၀၁၆ ၌ Cheese in the Trap(ထောင်ချောက်ထဲဒိန်ခဲ)နှင့် Moon Lovers: Scarlet Heart Ryeo(လချစ်သူများ)၌ ဇာတ်ရံပါခဲ့သည်။
၂၆ ဇွန်၌ ပထမဆုံး ထုတ်လွှင့်သော တနေ့သုံးနပ် ဟင်းချက်အစီအစဉ်၌ အဖွဲ့ဝင်ဖြစ်လာသည်။
ထို့နောက် အလေးမယ်ကင်ဘို့ဂျူး လူငယ်ဇာတ်လမ်းတွဲ၌လည်း ခေါင်းဆောင်မင်းသားအဖြစ် သရုပ်ဆောင်ထားသည်။